title: 2007/438/EK: Padomes Lēmums ( 2007. gada 18. jūnijs ), ar kuru groza Lēmumu 2001/264/EK, ar ko pieņem Padomes drošības reglamentu

text:
               26.6.2007

               LV

               Eiropas Savienības Oficiālais Vēstnesis

               L 164/24

      PADOMES LĒMUMS

   (2007. gada 18. jūnijs),
   ar kuru groza Lēmumu 2001/264/EK, ar ko pieņem Padomes drošības reglamentu
   (2007/438/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 207. panta 3. punktu,
   ņemot vērā Padomes Lēmumu 2006/683/EK, Euratom (2006. gada 15. septembris), ar ko pieņem Padomes reglamentu (1), un jo īpaši tā 24. pantu,
   tā kā:

               (1)

               Eiropas Savienības Padomes drošības reglamenta 1. un 2. papildinājumā, kas pievienots Padomes Lēmumam 2001/264/EK (2001. gada 19. marts), ar ko pieņem Padomes drošības reglamentu (2), ir attiecīgi iekļauts valsts drošības iestāžu saraksts un salīdzinoša tabula ar valsts drošības klasifikācijām. Eiropas Savienības Padomes drošības reglamenta 1. un 2. papildinājumā jaunākie grozījumi tika izdarīti ar Padomes Lēmumu 2005/571/EK (2005. gada 12. jūlijs), ar kuru groza Lēmumu 2001/264/EK (3).

               (2)

               Bulgārijas Republika un Rumānija 2005. gada 25. aprīlī parakstīja Līgumu par pievienošanos Eiropas Savienībai, kas stājās spēkā 2007. gada 1. janvārī.

               (3)

               Saskaņā ar Lēmuma 2001/264/EK 2. panta 2. punktu dalībvalstīm ir jāveic attiecīgi pasākumi, lai nodrošinātu, ka, rīkojoties ar ES klasificēto informāciju, tiek ievērots Padomes drošības reglaments.

               (4)

               Tādēļ, lai 1. apsvērumā minētajos papildinājumos ņemtu vērā Bulgārijas Republikas un Rumānijas pievienošanos, ir vajadzīgs veikt tehniskus grozījumus Lēmumā 2001/264/EK,

         IR PIEŅĒMUSI ŠO LĒMUMU.
   1. pants
   Lēmuma 2001/264/EK 1. un 2. papildinājumu aizstāj ar tekstu, kas iekļauts šā lēmuma pielikumā.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Luksemburgā, 2007. gada 18. jūnijā

            Padomes vārdā —

            priekšsēdētājs

         F.-W. STEINMEIER

      (1)  OV L 285, 16.10.2006., 47. lpp. Lēmumā jaunākie grozījumi izdarīti ar Lēmumu 2007/4/EK, Euratom (OV L 1, 4.1.2007., 9. lpp.).

      (2)  OV L 101, 11.4.2001., 1. lpp. Lēmumā jaunākie grozījumi izdarīti ar Lēmumu 2005/952/EK (OV L 346, 29.12.2005., 18. lpp.).

      (3)  OV L 193, 23.7.2005., 31. lpp.

      PIELIKUMS
      “
            I papildinājums
            Valsts drošības iestāžu saraksts
            BEĻĢIJA

                        Nationale veiligheidsoverheid/

                        Autorité nationale de sécurité

                        FOD Buitenlandse Zaken, Buitenlandse Handel en Ontwikkelingssamenwerking/SPF affaires étrangères, commerce extérieur et coopération au développement

                        Karmelietenstraat 15/Rue des Petits Carmes 15

                        B-1000 Brussel/B-1000 Bruxelles

                        Tel. secretariaat/secrétariat: (32-2) 501 45 42

                        Fax (32-2) 501 45 96

                  BULGĀRIJA

                        Държавна комисия по сигурността на информацията

                        ул. Ангел Кънчев 1

                        София 1000

                        България

                        Телефон: (359-2) 921 59 11

                        Факс: (359-2) 987 37 50

                        State Commission on Information Security

                        1 Angel Kanchev Str.

                        BG-1000 Sofia

                        Телефон: (359-2) 921 59 11

                        Факс: (359-2) 987 37 50

                  ČEHIJA

                        Národní bezpečnostní úřad

                        (National Security Authority)

                        Na Popelce 2/16

                        CZ-150 06 Praha 56

                        Tel.: (420) 257 28 33 35

                        Fax: (420) 257 28 31 10

                  DĀNIJA

                        Politiets Efterretningstjeneste

                        Klausdalsbrovej 1

                        DK-2860 Søborg

                        Telefon (45) 33 14 88 88

                        Fax (45) 33 43 01 90

                        Forsvarets Efterretningstjeneste

                        Kastellet 30

                        DK-2100 København Ø

                        Telefon (45) 33 32 55 66

                        Fax (45) 33 93 13 20

                  VĀCIJA

                        Bundesministerium des Innern

                        Referat IS 4

                        Alt-Moabit 101 D

                        D-11014 Berlin

                        Telefon (49-1) 88 86 81 15 26

                        Fax (49-1) 888 68 15 15 26

                  IGAUNIJA

                        Estonian National Security Authority

                        Security Department

                        Ministry of Defence of the Republic of Estonia

                        Sakala 1

                        EE-15094 Tallinn

                        Tel: + 372/7170 077, + 372/7170 030

                        Faks: + 372/7170 213

                  GRIEĶIJA

                        Γενικό Επιτελείο Εθνικής Αμύνης (ΓΕΕΘΑ)

                        Διακλαδική Διεύθυνση Στρατιωτικών Πληροφοριών (ΔΔΣΠ)

                        Διεύθυνση Ασφαλείας και Αντιπληροφοριών

                        ΣΤΓ 1020

                        Χολαργός — Αθήνα

                        Ελλάδα

                              Τηλέφωνα:

                              (30-210) 657 20 09 (ώρες γραφείου)
                              (30-210) 657 20 10 (ώρες γραφείου)

                              Φαξ

                              (30-210) 642 64 32
                              (30-210) 652 76 12

                        Hellenic National Defence General Staff (HNDGS)

                        Military Intelligence Sectoral Directorate

                        Security Counterintelligence Directorate

                        GR-STG 1020

                        Holargos — Athens

                              Τηλέφωνα:

                              (30-210) 657 20 09 (ώρες γραφείου)
                              (30-210) 657 20 10 (ώρες γραφείου)

                              Φαξ

                              (30-210) 642 64 32
                              (30-210) 652 76 12

                        SPĀNIJA

                        Autoridad Nacional de Seguridad

                        Oficina Nacional de Seguridad

                        Avenida Padre Huidobro s/n

                        Carretera Nacional Radial VI, km 8,5

                        E-28023 Madrid

                              Tel.

                              (34) 913 72 57 07
                              (34) 913 72 50 27

                        Fax (34) 913 72 58 08

                  FRANCIJA

                        Secrétariat général de la défense nationale

                        Service de sécurité de défense (SGDN/SSD)

                        51, boulevard de la Tour-Maubourg

                        F-75700 Paris 07 SP

                        Tél. (33) 171 75 81 77

                        Fax (33) 171 75 82 00

                  ĪRIJA

                        National Security Authority

                        Department of Foreign Affairs

                        80 St Stephens Green

                        Dublin 2

                        Telephone: + 353-1-478 08 22

                        Fax + 353-1-478 14 84

                  ITĀLIJA

                        Presidenza del Consiglio dei Ministri

                        Autorità Nazionale per la Sicurezza

                        Cesis III Reparto (UCSi)

                        Via di Santa Susanna, 15

                        I-1187 Roma

                        Tel. (39) 06 61 17 42 66

                        Fax (39) 06 488 52 73

                  KIPRA

                        Υπουργείο Άμυνας

                        Στρατιωτικό Επιτελείο του Υπουργού

                        Εθνική Αρχή Ασφάλειας (ΕΑΑ)

                        Υπουργείο Άμυνας

                        Λεωφόρος Εμμανουήλ Ροΐδη 4

                        1432 Λευκωσία

                        Κύπρος

                        Τηλέφωνα: (357-22) 80 75 69, (357-22) 80 76 43, (357-22) 80 77 64, (357) 99 35 80 00

                        Φαξ (357-22) 30 23 51

                        Ministry of Defence

                        Minister’s Military Staff

                        National Security Authority (NSA)

                        4 Emanuel Roidi street

                        CY-1432 Nicosia

                        Τηλέφωνα: (357-22) 80 75 69, (357-22) 80 76 43, (357-22) 80 77 64, (357) 99 35 80 00

                        Φαξ (357-22) 30 23 51

                  LATVIJA

                        National Security Authority of Constitution Protection

                        Bureau of the Republic of Latvia

                        Miera iela 85 A

                        LV-1001 Rīga

                        Tālrunis: (371) 702 54 18

                        Fakss: (371) 702 54 54

                  LIETUVA

                        National Security Authority of the Republic of Lithuania

                        Gedimino pr. 40/1 LTL-2600 Vilnius

                        Telefonas: (370) 5 266 32 05

                        Faksas: (370) 5 266 32 00

                  LUKSEMBURGA

                        Autorité nationale de sécurité

                        Boîte postale 2379

                        L-1023 Luxembourg

                              Tél.

                              (352) 47 82 210 central
                              (352) 47 82 253 direct

                        Fax (352) 47 82 243

                  UNGĀRIJA

                        Nemzeti Biztonsági Felügyelet

                        Pf.: 2

                        H-1357 Budapest

                        Telefon: (36-1) 346 96 52

                        Fax: (36-1) 346 96 58

                  MALTA

                        Ministeru tal-Ġustizzja u l-Affarijiet Interni

                        P.O. Box 146

                        MT-Valletta

                        Telefown: + 356/21 24 98 44

                        Fax + 356/25 69 53 21

                  NĪDERLANDE

                        Ministerie van Binnenlandse Zaken en Koninkrijksrelaties

                        Postbus 20010

                        NL-2500 EA Den Haag

                        Telefoon: + 31/70/320 44 00

                        Fax 31/70/320 07 33

                        Ministerie van Defensie

                        Beveiligingsautoriteit

                        Postbus 20701

                        NL-2500 ES Den Haag

                        Telefoon: + 31/70/318 70 60

                        Fax 31/70/318 75 22

                  AUSTRIJA

                        Informationssicherheitskommission

                        Bundeskanzleramt

                        Ballhausplatz 2

                        A-1014 Wien

                        Telefon (43-1) 531 15 25 94

                        Fax (43-1) 531 15 26 15

                  POLIJA

                        Agencja Bezpieczeństwa Wewnętrznego – ABW

                        Departament Ochrony Informacji Niejawnych

                        ul. Rakowiecka 2 A

                        00-993 Warszawa

                        Polska

                        Tel.: (48-22) 585 73 60

                        Faks: (48-22) 585 85 09

                        Służba Kontrwywiadu Wojskowego

                        Biuro Ochrony Informacji Niejawnych

                        ul. Oczki 1

                        02-007 Warszawa

                        Polska

                        Tel.: (48-22) 684 12 47

                        Faks: (48-22) 684 10 76

                  PORTUGĀLE

                        Presidência do Conselho de Ministros

                        Autoridade Nacional de Segurança

                        Avenida Ilha da Madeira, 1

                        P-1400-204 Lisboa

                        Tel.: (+351) 21 301 17 10

                        Fax: (+351) 21 303 17 11

                  RUMĀNIJA

                        Romanian ANS – ORNISS

                        Strada Mureș nr. 4

                        RO-012275 București

                        Telefon: (40-21) 224 58 30

                        Fax: (40-21) 224 07 14

                  SLOVĒNIJA

                        Urad Vlade RS za varovanje tajnih podatkov

                        Gregorčičeva 27

                        SI-1000 Ljubljana

                        Tel. (386-1) 478 13 90

                        Faks (386-1) 478 13 99

                  SLOVĀKIJA

                        Národný bezpečnostný úrad

                        (National Security Authority)

                        Budatínska 30

                        P.O. Box 16

                        850 07 Bratislava 57

                        Slovenská republika

                        Tel.: (421-2) 68 69 23 14

                        Fax: (421-2) 63 82 40 05

                  SOMIJA

                        Kansallinen turvallisuusviranomainen

                        Ulkoasiainministeriö/Turvallisuusyksikkö

                        Kanavakatu 3 A

                        PL 176

                        FI-00161 Helsinki

                        P. (358-9) 16 05 55 10

                        F. (358-9) 16 05 55 16

                  ZVIEDRIJA

                        Utrikesdepartementet

                        SSSB

                        S-103 39 Stockholm

                        Telefon (46-8) 405 54 44

                        Fax (46-8) 723 11 76

                  APVIENOTĀ KARALISTE

                        UK National Security Authority

                        PO Box 49359

                        GB-London SW1P 1LU

                        Telephone: + 44-020 7930 8768

                        Fax + 44-020 7821 8604

            II papildinājums
            Drošības klasifikāciju salīdzinājums

                        ES klasifikācija

                        Très secret UE/EU top secret

                        Secret UE

                        Confidentiel UE

                        Restreint UE

                        Beļģija

                        Très Secret
                        Zeer Geheim

                        Secret
                        Geheim

                        Confidentiel
                        Vertrouwelijk

                        Diffusion restreinte
                        Beperkte Verspreiding

                        Bulgārija

                        Cтpoгo ceкретно

                        Ceкретно

                        Поверително

                        За служебно ползване

                        Čehija

                        Přísně tajné

                        Tajné

                        Důvěrné

                        Vyhrazené

                        Dānija

                        Yderst hemmeligt

                        Hemmeligt

                        Fortroligt

                        Til tjenestebrug

                        Vācija

                        Streng geheim

                        Geheim

                        VS (1) — Vertraulich

                        VS — Nur für den Dienstgebrauch

                        Igaunija

                        Täiesti salajane

                        Salajane

                        Konfidentsiaalne

                        Piiratud

                        Grieķija

                        Άκρως Απόρρητο
                        Abr: ΑΑΠ

                        Απόρρητο
                        Abr: (ΑΠ)

                        Εμπιστευτικό
                        Αbr: (ΕΜ)

                        Περιορισμένης Χρήσης
                        Abr: (ΠΧ)

                        Spānija

                        Secreto

                        Reservado

                        Confidencial

                        Difusión Limitada

                        Francija

                        Très Secret Défense (2)

                        Secret Défense

                        Confidentiel Défense

                        Néant (3)

                        Īrija

                        Top Secret

                        Secret

                        Confidential

                        Restricted

                        Itālija

                        Segretissimo

                        Segreto

                        Riservatissimo

                        Riservato

                        Kipra

                        Άκρως Απόρρητο
                        Αbr: (AΑΠ)

                        Απόρρητο
                        Αbr: (ΑΠ)

                        Εμπιστευτικό
                        Αbr: (ΕΜ)

                        Περιορισμένης Χρήσης
                        Αbr: (ΠΧ)

                        Latvija

                        Sevišķi slepeni

                        Slepeni

                        Konfidenciāli

                        Dienesta vajadzībām

                        Lietuva

                        Visiškai slaptai

                        Slaptai

                        Konfidencialiai

                        Riboto naudojimo

                        Luksemburga

                        Très Secret Lux

                        Secret Lux

                        Confidentiel Lux

                        Restreint Lux

                        Ungārija

                        Szigorúan titkos!

                        Titkos!

                        Bizalmas!

                        Korlátozott terjesztésű!

                        Malta

                        L-Ghola Segretezza

                        Sigriet

                        Kunfidenzjali

                        Ristrett

                        Nīderlande

                        STG Zeer Geheim

                        STG Geheim

                        STG Confidentieel

                        Departementaalvertrouwelijk

                        Austrija

                        Streng Geheim

                        Geheim

                        Vertraulich

                        Eingeschränkt

                        Polija

                        Ściśle Tajne

                        Tajne

                        Poufne

                        Zastrzeżone

                        Portugāle

                        Muito Secreto

                        Secreto

                        Confidencial

                        Reservado

                        Rumānija

                        Strict secret de importanță deosebită

                        Strict secret

                        Secret

                        Secret de serviciu

                        Slovēnija

                        Strogo tajno

                        Tajno

                        Zaupno

                        Interno

                        Slovākija

                        Prísne tajné

                        Tajné

                        Dôverné

                        Vyhradené

                        Somija

                        ERITTÄIN SALAINEN

                        SALAINEN

                        LUOTTAMUKSELLINEN

                        KÄYTTÖ RAJOITETTU

                        Zviedrija

                        Kvalificerat hemlig

                        Hemlig

                        Hemlig

                        Hemlig

                        Apvienotā Karaliste

                        Top Secret

                        Secret

                        Confidential

                        Restricted

                        NATO klasifikācija

                        Cosmic Top Secret

                        NATO Secret

                        NATO Confidential

                        NATO Restricted

                        RES klasifikacija

                        Focal Top Secret

                        WEU Secret

                        WEU Confidential

                        WEU Restricted

                  ”

         (1)  Vācija: VS = Verschlusssache.

         (2)  Francija: klasifikāciju “Très Secret Défense”, kas attiecas uz prioritāriem valdības jautājumiem, drīkst mainīt tikai ar premjerministra atļauju.

         (3)  Francija savā valsts sistēmā nelieto klasifikācijas kategoriju “DIFFUSION RESTREINTE”. Ar dokumentiem, kam ir marķējums “RESTREINT UE” Francija rīkojas un aizsargā tos saskaņā ar saviem spēkā esošajiem valsts normatīvajiem aktiem, kas nav mazāk stingri kā Padomes drošības reglamenta noteikumi.


title: 2009/333/EK: Komisijas Lēmums ( 2009. gada 20. aprīlis ) par Kopienas 2009. gada finansiālo ieguldījumu veterināro procedūru datorizācijā, dzīvnieku slimību izziņošanas sistēmā, komunikācijas pasākumos un pētījumos un vērtējumos un par tiešu dotāciju OIE saskaņā ar 168. panta 1. punkta c) apakšpunktu Regulā (EK, Euratom) Nr. 2342/2002

text:
               21.4.2009

               LV

               Eiropas Savienības Oficiālais Vēstnesis

               L 101/18

      KOMISIJAS LĒMUMS

   (2009. gada 20. aprīlis)
   par Kopienas 2009. gada finansiālo ieguldījumu veterināro procedūru datorizācijā, dzīvnieku slimību izziņošanas sistēmā, komunikācijas pasākumos un pētījumos un vērtējumos un par tiešu dotāciju OIE saskaņā ar 168. panta 1. punkta c) apakšpunktu Regulā (EK, Euratom) Nr. 2342/2002
   (2009/333/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1) un jo īpaši tā 17. un 20. pantu, 37. panta 2. punktu un 37.a panta 2. punktu,
   tā kā:

               (1)

               Lēmumā 90/424/EEK ir noteiktas procedūras, kas reglamentē Kopienas finansiālo atbalstu īpašiem veterināriem pasākumiem, īpaši tiem, kas saistīti ar informācijas politiku attiecībā uz dzīvnieku veselību, dzīvnieku labturību un pārtikas nekaitīgumu, tehniskiem un zinātniskiem pasākumiem un kontroli.

               (2)

               Saskaņā ar Lēmuma 90/424/EEK 16. pantu Kopiena sniedz finansiālu ieguldījumu informācijas sniegšanas politikas izveidē dzīvnieku veselības, dzīvnieku labturības un dzīvnieku izcelsmes pārtikas produktu nekaitīguma jomā, tostarp tādu pētījumu veikšanai, kas vajadzīgi, lai sagatavotu un izstrādātu tiesību aktus dzīvnieku labturības jomā.

               (3)

               Tāpēc Kopienai ir lietderīgi 2009. gadā finansēt pētījumus, ietekmes novērtējumus, izvērtējumus un informācijas politiku pārtikas nekaitīguma, dzīvnieku veselības un labturības un zootehnikas jomā. Jāprecizē maksimālā summa, kas piešķirama minētajām darbībām.

               (4)

               Jāveic rentabilitātes pētījums par Kopienas tiesību aktu pārskatīšanu dzīvnieku labturības jautājumos un dzīvnieku labturības rādītāju iekļaušanu tiesību aktos. Turklāt jāveic ietekmes novērtējuma pētījums par dzīvnieku labturību transportēšanas un kaušanas laikā attiecībā uz saimniecībās audzētām zivīm. Minētie pētījumi būs pamats rīcībai, kas norādīta Kopienas rīcības plānā dzīvnieku aizsardzībai un labturībai 2006.–2010. gadā.

               (5)

               Kopienas rīcības plāns dzīvnieku aizsardzībai un labturībai 2006.–2010. gadā (2) konkrēti paredz progresa novērtēšanu, kā arī programmas plānošanu pēc 2010. gada. Tāpēc Kopienas dzīvnieku labturības politika kopumā jānovērtē pirms 2010. gada.

               (6)

               Komisijas paziņojumā Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai par jaunu stratēģiju dzīvnieku veselības jomā Eiropas Savienībā 2007.–2013. gadam saskaņā ar principu “Profilakse ir labāka nekā ārstēšana” (3) paredzēts izstrādāt ES vispārējo likumu dzīvnieku veselības jomā un saskaņotus ES pamatkritērijus dalītas atbildības un izmaksu shēmām. Tāpēc jāveic pētījums, lai pamatotu vispārējā likuma dzīvnieku veselības jomā ietekmes novērtējumu un rentabilitātes pētījums par Lēmuma 90/424/EEK pārskatīšanu.

               (7)

               Uz visiem pētījumiem, izņemot rentabilitātes pētījumu par Lēmuma 90/424/EEK pārskatīšanu, attiecas īpaši nolīgumi saskaņā ar DG SANCO pamata apkalpošanas līguma par vērtēšanu, ietekmes novērtējumu un saistītajiem pakalpojumiem 3. daļu (Pārtikas aprite) (konkurss izsludināts 2004. gadā). Šie īpašie līgumi jāparaksta Komisijai un izraudzītajam līgumslēdzējam, kā noteikts pamata līgumā. 2009. gadā izsludinās konkursu par rentabilitātes pētījuma veikšanu saistībā ar Lēmuma 90/424/EEK pārskatīšanu.

               (8)

               Lēmuma 90/424/EEK 37.a panta 1. punkta b) apakšpunkts nosaka, ka Kopienas finansiālo ieguldījumu var piešķirt veterināro procedūru datorizācijai saistībā ar integrēto datorizēto veterināro sistēmu mitināšanu, pārvaldību un uzturēšanu, atbilstīgā gadījumā ņemot vērā valstu datu bāzu pastāvēšanu. Tāpēc Kopienas finansiālais ieguldījums jāpiešķir integrētās datorizētās veterinārās sistēmas TRACES (Trade Control and Expert System) mitināšanai, pārvaldībai un uzturēšanai, kuru ieviesa saskaņā ar Komisijas 2002. gada 30. decembra Lēmumu 2003/24/EK par integrētas datorizētas veterinārās sistēmas izveidi (4), lai nodrošinātu, ka sistēma ir pieejama, droša un atjaunināta.

               (9)

               Lēmuma 90/424/EEK 37. panta 1. punkts nosaka, ka Kopienas finansiālo atbalstu var saņemt dzīvnieku identifikācijas un slimību reģistrācijas sistēmu ieviešanai saskaņā ar tiesību aktiem par Kopienas dzīvo dzīvnieku iekšējās tirdzniecības veterinārajām pārbaudēm iekšējā tirgus izveides nolūkos. Tāpēc Kopienas finansiālo atbalstu var piešķirt, lai atjauninātu Dzīvnieku slimību izziņošanas sistēmu (ADNS), saskaņā ar Komisijas 2005. gada 1. marta Lēmumu 2005/176/EK, ar kuru nosaka kodificētas veidlapas un kodus dzīvnieku slimību izziņošanai saskaņā ar Padomes Direktīvu 82/894/EEK (5), ieviešot vajadzīgos tehniskos uzlabojumus.

               (10)

               Paziņojumā par jaunu stratēģiju dzīvnieku veselības jomā Eiropas Savienībā 2007.–2013. gadam atzīts, ka liela nozīme ir dialogam starp iedzīvotājiem, pilsoniskās sabiedrības apvienībām un EK iestādēm (konkrēti Komisiju). Tāpēc vajag efektīvu komunikācijas stratēģiju, lai pievērstu ieinteresēto personu, organizāciju un visas sabiedrības uzmanību dzīvnieku veselības jautājumu risināšanai un dzīvnieku veselības stratēģijas principiem.

               (11)

               Saskaņā ar Lēmuma 90/424/EEK 19. pantu Kopiena var uzņemties vai palīdzēt dalībvalstīm vai starptautiskām organizācijām uzņemties veikt tehniskos un zinātniskos pasākumus, kas vajadzīgi, lai izstrādātu Kopienas tiesību aktus veterinārijas jomā, kā arī pilnveidotu veterināro izglītību vai apmācību.

               (12)

               Pasaules Dzīvnieku veselības organizācija (OIE) ir starpvaldību organizācija, kas atbild par dzīvnieku veselības uzlabošanu visā pasaulē. Pasaules Tirdzniecības organizācija (PTO) to atzīst par autoritatīvu organizāciju dzīvnieku un to produktu starptautiskās tirdzniecības standartu noteikšanas jomā.

               (13)

                  OIE plāno starptautisku konferenci par mutes un nagu sērgu. Konference atbalstīs paziņojumā par jaunu stratēģiju dzīvnieku veselības jomā Eiropas Savienībā 2007.–2013. gadam norādīto rīcību. Tāpēc, lai panāktu labāku aizsardzību pret minēto slimību, Kopienai ir lietderīgi piedalīties šajā iniciatīvā. Tāpēc Kopienai jāatbalsta šī OIE iniciatīva.

               (14)

                  OIE ir de facto monopols šajā jomā, kā minēts 168. panta 1. punkta c) apakšpunktā Komisijas 2002. gada 23. decembra Regulā (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6); tāpēc, lai Kopiena varētu dot savu ieguldījumu mutes un nagu sērgas starptautiskās konferences organizācijā un uzņemšanā, nav vajadzīgs uzaicinājums iesniegt priekšlikumus.

               (15)

               Šis lēmums ir finansēšanas lēmums Padomes 2002. gada 25. jūnija Regulas (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (7), 75. panta nozīmē un Regulas (EK, Euratom) Nr. 2342/2002 90. panta nozīmē.

               (16)

               Šajā lēmumā noteiktie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR NOLĒMUSI ŠĀDI.
   1. pants
   Ar šo apstiprina Kopienas finansiālā ieguldījuma maksimālo summu EUR 250 000 pētījuma veikšanai par Kopienas tiesību aktu dzīvnieku labturības jautājumos un dzīvnieku labturības rādītājiem tiesību aktos vispārējas pārskatīšanas rentabilitāti.
   2. pants
   Ar šo apstiprina Kopienas finansiālā ieguldījuma maksimālo summu EUR 150 000 pētījuma veikšanai par ietekmes novērtējumu par dzīvnieku labturību transportēšanas un kaušanas laikā attiecībā uz saimniecībās audzētām zivīm.
   3. pants
   Ar šo apstiprina Kopienas finansiālā ieguldījuma maksimālo summu EUR 350 000 pētījuma veikšanai par dzīvnieku labturības politikas novērtējumu.
   4. pants
   Ar šo apstiprina Kopienas finansiālā ieguldījuma maksimālo summu EUR 150 000 pētījuma veikšanai, lai pamatotu vispārējā likuma dzīvnieku veselības jomā ietekmes novērtējumu.
   5. pants
   Ar šo apstiprina Kopienas finansiālā ieguldījuma maksimālo summu EUR 250 000 rentabilitātes pētījuma veikšanai par Lēmuma 90/424/EEK pārskatīšanu.
   6. pants
   Ar šo apstiprina Kopienas finansiālo ieguldījumu saskaņā ar Lēmumu 2003/24/EK ieviestās TRACES sistēmas mitināšanai, pārvaldībai un uzturēšanai šādos apjomos un šādiem mērķiem:

               a)

               EUR 600 000 sistēmas mitināšanai;

               b)

               EUR 450 000 loģistikas atbalsta nodrošināšanai, kas vajadzīgs, lai palīdzētu sistēmas lietotājiem;

               c)

               EUR 400 000 tehniskās apkopes nodrošināšanai, kas vajadzīga, lai sistēmu pielāgotu likumdošanas un tehnikas attīstībai;

               d)

               EUR 380 000 datu apstrādes attīstībai;

               e)

               EUR 300 000 saskarnes attīstībai starp valstu liellopu identifikācijas datubāzēm;

               f)

               EUR 120 000 informātikas licenču iegādei.

         7. pants
   Ar šo apstiprina Kopienas finansiālo ieguldījumu EUR 270 000 dzīvnieku slimību izziņošanas sistēmas (ADNS) atjaunināšanai saskaņā ar Lēmumu 2005/176/EK.
   8. pants
   Komisijai, lai tā sniegtu informāciju kompetentām iestādēm un iedzīvotājiem par Kopienas tiesību aktiem dzīvnieku veselības un labturības jautājumos, ir atļauts turpmāk minētajiem mērķiem izlietot šādas summas:

               —

               EUR 1 400 000 publikācijām un stratēģijas un informācijas par dzīvnieku veselības jautājumiem izplatīšanai,

               —

               EUR 150 000 publikācijām un stratēģijas un informācijas par dzīvnieku labturības jautājumiem izplatīšanai.

         9. pants
   Apstiprina Kopienas finansiālo atbalstu EUR 200 000 apmērā, kurš veido Kopienas līdzfinansējumu, kas nepārsniedz 33 % no kopējiem attaisnotajiem izdevumiem, lai finansētu starptautisku konferenci par mutes un nagu sērgu, ko 2009. gadā organizē OIE.
   10. pants
   Finansiālie ieguldījumi, kas noteikti 1. līdz 9. pantā, tiek finansēti no Eiropas Savienības 2009. gada budžeta pozīcijas 17 04 02 01.
   Darbuzņēmējus 1., 2., 3. un 4. pantā minētajiem pētījumiem izvēlēsies, pamatojoties uz DG SANCO vērtēšanas pamata apkalpošanas līguma 3. daļu (Pārtikas aprite).
   Darbuzņēmējus 5. pantā minētajam pētījumam izvēlēsies 2009. gada pēdējā trimestrī, pamatojoties uz uzaicinājumu uz konkursu par konkrētu līgumu.
   Finansiālo ieguldījumu, kas minēts 6. un 7. pantā, piešķir saskaņā ar šādiem DIGIT pamata apkalpošanas līgumiem: DI 5370, DI 5711, DI 5712, DI 5716, DI 5717, DI 5719, DI 5720, DI 6350.
   11. pants
   Dotācijas līgumu par 9. pantā paredzēto finansiālo atbalstu OIE saņems bez aicinājuma iesniegt priekšlikumus, jo OIE ir starpvaldību organizācija dzīvnieku veselības uzlabošanai visā pasaulē un tai ir de facto monopols.

      Briselē, 2009. gada 20. aprīlī

            Komisijas vārdā —

            Komisijas locekle

         Androulla VASSILIOU

      (1)  OV L 224, 18.8.1990., 19. lpp.

      (2)  COM(2006) 13, galīgā redakcija.

      (3)  COM(2007) 539, galīgā redakcija.

      (4)  OV L 8, 14.1.2003., 44. lpp.

      (5)  OV L 59, 5.3.2005., 40. lpp.

      (6)  OV L 357, 31.12.2002., 1. lpp.

      (7)  OV L 248, 16.9.2002., 1. lpp.


title: Padomes Lēmums (2014. gada 14. aprīlis) par to, lai Eiropas Savienības vārdā parakstītu Marrākešas līgumu, kas atvieglo piekļuvi iespieddarbiem personām, kuras ir neredzīgas, ar redzes traucējumiem vai drukas lasītnespēju citu iemeslu dēļ

text:
               17.4.2014

               LV

               Eiropas Savienības Oficiālais Vēstnesis

               L 115/1

         PADOMES LĒMUMS
   (2014. gada 14. aprīlis)
   par to, lai Eiropas Savienības vārdā parakstītu Marrākešas līgumu, kas atvieglo piekļuvi iespieddarbiem personām, kuras ir neredzīgas, ar redzes traucējumiem vai drukas lasītnespēju citu iemeslu dēļ
   (2014/221/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 114. un 207. pantu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Saskaņā ar Padomes Lēmumu 2010/48/EK (1) Savienībai kopš 2011. gada 22. janvāra ir saistoša Apvienoto Nāciju Organizācijas Konvencija par personu ar invaliditāti tiesībām, kuras noteikumi ir kļuvuši par Savienības tiesību sistēmas sastāvdaļu.

               (2)

               Padome 2012. gada 26. novembrī pilnvaroja Komisiju Eiropas Savienības vārdā risināt sarunas par starptautisku nolīgumu Pasaules Intelektuālā īpašuma organizācijā par labāku piekļuvi grāmatām cilvēkiem ar drukas lasītnespēju.

               (3)

               Šīs sarunas tika sekmīgi noslēgtas diplomātiskajā konferencē, kas notika Marrākešā laikā no 2013. gada 17. līdz 28. jūnijam, un 2013. gada 27. jūnijā tika noslēgts Marrākešas līgums, kas atvieglo piekļuvi iespieddarbiem personām, kuras ir neredzīgas, ar redzes traucējumiem vai drukas lasītnespēju citu iemeslu dēļ (“Marrākešas līgums”).

               (4)

               Ar Marrākešas līgumu tiek izveidots starptautisko noteikumu kopums, kas nodrošina, ka attiecībā uz autortiesībām valsts līmenī pastāv ierobežojumi vai izņēmumi par labu personām, kuras ir neredzīgas, ar redzes traucējumiem vai drukas lasītnespēju citu iemeslu dēļ, un kas ļauj veikt pārrobežu apmaiņu ar tādām iespieddarbu kopijām pieejamā formātā, kuras ir izgatavotas saskaņā ar autortiesību izņēmumiem vai ierobežojumiem.

               (5)

               Marrākešas līgumu var parakstīt visas tiesīgās puses viena gada laikā pēc tā pieņemšanas. Tas būtu jāparaksta Savienības vārdā attiecībā uz jautājumiem, kas ir Savienības kompetencē, ņemot vērā tā noslēgšanu vēlāk,

         IR PIEŅĒMUSI ŠO LĒMUMU.
   1. pants
   Ar šo atļauj Savienības vārdā parakstīt Marrākešas līgumu, kas atvieglo piekļuvi iespieddarbiem personām, kuras ir neredzīgas, ar redzes traucējumiem vai drukas lasītnespēju citu iemeslu dēļ (2), ņemot vērā tā noslēgšanu.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt Marrākešas līgumu.
   3. pants
   Šis lēmums stājas spēkā tā pieņemšanas dienā.

      Luksemburgā, 2014. gada 14. aprīlī

            Padomes vārdā –

            priekšsēdētājs

         A. TSAFTARIS

      (1)  Padomes Lēmums 2010/48/EK (2009. gada 26. novembris) par to, lai Eiropas Kopiena noslēgtu Apvienoto Nāciju Organizācijas Konvenciju par personu ar invaliditāti tiesībām (OV L 23, 27.1.2010., 35. lpp.).

      (2)  Marrākešas līguma tekstu publicēs kopā ar lēmumu par tā noslēgšanu.


title: Eiropas Parlamenta Lēmums (ES) 2017/1651 (2017. gada 27. aprīlis) par Eiropas Patvēruma atbalsta biroja 2015. finanšu gada budžeta izpildes apstiprināšanu

text:
               29.9.2017

               LV

               Eiropas Savienības Oficiālais Vēstnesis

               L 252/193

         EIROPAS PARLAMENTA LĒMUMS (ES) 2017/1651
   (2017. gada 27. aprīlis)
   par Eiropas Patvēruma atbalsta biroja 2015. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Patvēruma atbalsta biroja 2015. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Patvēruma atbalsta biroja 2015. finanšu gada pārskatiem ar Biroja atbildi (1),

               —

               ņemot vērā deklarāciju par pārskatu ticamību (2), kā arī par pakārtoto darījumu likumību un pareizību, kuru Revīzijas palāta sniegusi par 2015. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2017. gada 21. februāra ieteikumu par apstiprinājumu, ko sniedz Birojam par 2015. finanšu gada budžeta izpildi (05873/2017 – C8-0078/2017),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2010. gada 19. maija Regulu (ES) Nr. 439/2010, ar ko izveido Eiropas Patvēruma atbalsta biroju (4), un jo īpaši tās 36. pantu,

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (5), un jo īpaši tās 108. pantu,

               —

               ņemot vērā Reglamenta 94. pantu un IV pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A8-0093/2017),

               1.

               sniedz Eiropas Patvēruma atbalsta biroja izpilddirektoram apstiprinājumu par Biroja 2015. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Patvēruma atbalsta biroja izpilddirektoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Antonio TAJANI

            Ģenerālsekretārs

         Klaus WELLE

      (1)  OV C 449, 1.12.2016., 66. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 132, 29.5.2010., 11. lpp.

      (5)  OV L 328, 7.12.2013., 42. lpp.


title: 2014/338/ES: Eiropas Centrālās bankas Lēmums ( 2014. gada 5. jūnijs ), ar ko groza Lēmumu ECB/2010/23 par dalībvalstu, kuru valūta ir euro, nacionālo centrālo banku monetāro ienākumu sadali (ECB/2014/24)

text:
               7.6.2014

               LV

               Eiropas Savienības Oficiālais Vēstnesis

               L 168/117

         EIROPAS CENTRĀLĀS BANKAS LĒMUMS
   (2014. gada 5. jūnijs),
   ar ko groza Lēmumu ECB/2010/23 par dalībvalstu, kuru valūta ir euro, nacionālo centrālo banku monetāro ienākumu sadali

      (ECB/2014/24)

      (2014/338/ES)

   EIROPAS CENTRĀLĀS BANKAS PADOME,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 32. pantu,
   tā kā:

               (1)

               Ar Lēmumu ECB/2010/23 (1) izveido mehānismu, lai apvienotu un sadalītu monetāros ienākumus, kas rodas monetārās politikas operāciju rezultātā.

               (2)

               Lēmuma ECB/2010/23 5. panta 2. punktā ir noteikts, ka katras NCB monetāro ienākumu summu samazina par summu, kas vienāda ar procentiem, kas uzkrāti vai samaksāti par saistību bāzē iekļautajām saistībām, un saskaņā ar katru ECB Padomes lēmumu atbilstoši Eiropas Centrālo banku sistēmas un Eiropas Centrālās bankas Statūtu 32.4. panta otrajai daļai. Būtu jāprecizē, ka jebkuri ienākumi, kas gūti par saistību bāzē iekļautajām saistībām, būtu jāpievieno tiem NCB monetāriem ienākumiem, kurus apvieno.

               (3)

               Tādēļ attiecīgi jāgroza Lēmums ECB/2010/23,

         IR PIEŅĒMUSI ŠO LĒMUMU.
   1. pants
   Grozījums
   Lēmuma ECB/2010/23 5. panta 2. punktu aizstāj ar šādu:

      “2.   Katras NCB monetāro ienākumu summu pielāgo atbilstoši summai, kas vienāda ar procentiem, kas uzkrāti, samaksāti vai saņemti par saistību bāzē iekļautajām saistībām, un saskaņā ar jebkuru ECB Padomes lēmumu atbilstoši ECBS Statūtu 32.4. panta otrajai daļai.”

   2. pants
   Stāšanās spēkā
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Frankfurtē pie Mainas, 2014. gada 5. jūnijā

            ECB prezidents

         Mario DRAGHI

      (1)  Lēmums ECB/2010/23 (2010. gada 25. novembris) par dalībvalstu, kuru valūta ir euro, nacionālo centrālo banku monetāro ienākumu sadali (OV L 35, 9.2.2011., 17. lpp.).


title: Komisijas Lēmums (2003. gada 28. novembris), ar ko Eiropas Kopienas vārdā apstiprina pielikumu grozījumus Eiropas Kopienas un Amerikas Savienoto Valstu nolīgumā par sanitārajiem pasākumiem, kas veicami, lai aizsargātu sabiedrības un dzīvnieku veselību attiecībā uz tirdzniecību ar dzīviem dzīvniekiem un dzīvnieku izcelsmes produktiemdokuments attiecas uz EEZ

text:
Svarīgs juridisks paziņojums

|

32003D0833

Oficiālais Vēstnesis L 316 , 29/11/2003 Lpp. 0020 - 0020

		Komisijas Lēmums(2003. gada 28. novembris),ar ko Eiropas Kopienas vārdā apstiprina pielikumu grozījumus Eiropas Kopienas un Amerikas Savienoto Valstu nolīgumā par sanitārajiem pasākumiem, kas veicami, lai aizsargātu sabiedrības un dzīvnieku veselību attiecībā uz tirdzniecību ar dzīviem dzīvniekiem un dzīvnieku izcelsmes produktiem(dokuments attiecas uz EEZ)(2003/833/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā padomes 1998. gada 16. marta Lēmumu 98/258/EK par Eiropas Kopienas un Amerikas Savienoto Valstu nolīguma noslēgšanu par sanitārajiem pasākumiem, kas veicami, lai aizsargātu sabiedrības un dzīvnieku veselību attiecībā uz tirdzniecību ar dzīviem dzīvniekiem un dzīvnieku izcelsmes produktiem [1], jo īpaši tā 4. panta trešo daļu,tā kā:(1) Nolīguma Apvienotā pārvaldības komiteja (Komiteja) 2003. gada 2. oktobra sanāksmē nāca klajā ar ieteikumu par līdzvērtības noteikšanu attiecībā uz želatīna un kolagēna lietošanu pārtikā. Šī ieteikuma dēļ jāizdara attiecīgi grozījumi nolīguma V pielikumā.(2) Šie grozījumi jāapstiprina Kopienas vārdā.(3) Šajā lēmumā noteiktie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,IR PIEŅĒMUSI ŠO LĒMUMU.1. pantsAr šo Eiropas Kopienas vārdā ir apstiprināti minētā nolīguma V pielikuma grozījumi atbilstoši ieteikumiem, uz ko norāda Apvienotā pārvaldības komiteja, kura izveidota saskaņā ar 14. pantu Eiropas Kopienas un Amerikas Savienoto Valstu nolīgumā par sanitārajiem pasākumiem, kas veicami, lai aizsargātu sabiedrības un dzīvnieku veselību attiecībā uz tirdzniecību ar dzīviem dzīvniekiem un dzīvnieku izcelsmes produktiem. Nolīguma teksts vēstuļu apmaiņas veidā, tostarp nolīguma V pielikuma grozījumi, ir pievienoti šim lēmumam.2. pantsAr šo Veselības un patērētāju tiesību aizsardzības ģenerāldirektors ir pilnvarots parakstīt nolīgumu vēstuļu apmaiņas veidā, lai tas būtu saistošs Kopienai.3. pantsŠis lēmums stājas spēkā pirmajā dienā pēc tam, kad ir pagājis mēnesis, kopš Amerikas Savienotās Valstis rakstveidā paziņojušas Komisijai, ka ir izpildītas 1. pantā minēto grozījumu apstiprināšanas iekšējās procedūras.Briselē, 2003. gada 28. novembrīKomisijas vārdā —Komisijas loceklisDavid Byrne[1] OV L 118, 21.4.1998., 1. lpp.--------------------------------------------------


title: Komisijas Lēmums ( 2012. gada 19. janvāris ), ar ko izveido Par naftas un gāzes ieguvi jūrā atbildīgo Eiropas Savienības iestāžu grupu

text:
               21.1.2012

               LV

               Eiropas Savienības Oficiālais Vēstnesis

               C 18/8

         KOMISIJAS LĒMUMS
   (2012. gada 19. janvāris),
   ar ko izveido Par naftas un gāzes ieguvi jūrā atbildīgo Eiropas Savienības iestāžu grupu
   2012/C 18/07
   EIROPAS KOMISIJA,
   ņemot vērā Līgumu par Eiropas Savienības darbību,
   tā kā:

               (1)

               Līguma 191. pantā ir noteikti mērķi saglabāt, aizsargāt un uzlabot vides kvalitāti, kā arī pienākums nodrošināt, ka rīcība Savienības mērogā jāpapildina ar augsta līmeņa aizsardzību, pamatojoties uz piesardzības principu, preventīvu darbību, kā arī dabas resursu apdomīgu un racionālu izmantošanu.

               (2)

               Savienības politikas mērķis ir samazināt smagu negadījumu skaitu saistībā ar naftas un gāzes nozares darbībām jūrā un ierobežot to sekas, tādējādi palielinot jūras vides un piekrastes tautsaimniecību aizsardzību pret piesārņojumu un ierobežojot iespējamos vietējās enerģijas ražošanas pārrāvumus Savienībā, kā arī uzlabot reaģēšanas mehānismus negadījumu risināšanai.

               (3)

               Negadījumi, kas saistībā ar naftas un gāzes nozares darbībām jūrā norisinājās 2010. gadā, it sevišķi Deepwater Horizon negadījums Meksikas līcī, ir rosinājuši politikas virzienu pārskatīšanu ar mērķi nodrošināt jūrā veikto darbību drošumu. Savu sākotnējo viedokli par naftas un gāzes nozares jūrā veikto darbību drošumu Komisija izklāstīja savā 2010. gada 12. oktobra paziņojumā “Risinot drošības problēmas, kas saistītas ar naftas un gāzes nozares darbībām jūrā” (1).

               (4)

               Risks, ka Savienības ūdeņos var notikt smags negadījums saistībā ar naftas vai gāzes ieguvi jūrā, nav nenozīmīgs. Naftas un gāzes ieguve jūrā ir attīstīta vairākos Savienības reģionos, un Savienības ūdeņos ir jaunas reģionālās attīstības perspektīvas. Naftas un gāzes ieguve jūrā ir būtisks elements ES energoapgādes drošībā.

               (5)

               Lai gan Savienībā jau ir piemēri, kas teicami ilustrē valsts regulatīvo praksi attiecībā uz naftas un gāzes nozares darbībām, plašāk īstenojot tiesisko regulējumu saistībā ar naftas un gāzes nozares darbībām, var turpmāk uzlabot jūrā veikto darbību drošumu.

               (6)

               Pareizi funkcionējošā regulatīvajā režīmā galvenie aspekti ir nepārtrauktā pieredzes apmaiņa, paraugprakses apzināšana regulatīvajās iestādēs un nozarē, kā arī īstenošanas pasākumu uzlabošana.

               (7)

               Jūras iestāžu sadarbības vērtību ir skaidri noteikušas Ziemeļjūras jūras iestāžu foruma un Starptautiskā regulatoru foruma darbības. Pamatojoties uz šo pieredzi, ir svarīgi maksimāli efektīvāk nodot pieredzi un zināšanas visā Savienībā, izmantojot oficiālu Savienības mēroga struktūru.

               (8)

               Galvenokārt pamatojoties uz valsts regulatoru darbību, Par naftas un gāzes ieguvi jūrā atbildīgo Eiropas Savienības iestāžu grupai savā darbībā būtu jāņem vērā attiecīgo ieinteresēto personu pieredze, it īpaši no trešām valstīm. Iestāžu grupai būtu jāsekmē ieinteresēto personu zināšanu savstarpēja nodošana un jāpalīdz izstrādāt oficiālās pamatnostādnes par paraugpraksi.

               (9)

               Turklāt jūras iestāžu sadarbības mērķi jautājumos, kas saistīti ar smagu negadījumu jūrā novēršanu un reaģēšanu uz tiem, papildina gan tos mērķus, ko izvirzījusi Kalnrūpniecības un citu ieguves rūpniecības nozaru pārstāvju pastāvīgā darba grupa, kura izveidota ar 6. pantu Padomes Lēmumā 2003/C 218/01 par Darba drošības un veselības aizsardzības padomdevējas komitejas izveidošanu, gan arī minētās komitejas mērķus.

               (10)

               Neskarot Komisijas drošības noteikumus, kas izklāstīti Komisijas Lēmuma 2001/844/EK, EOTK, Euratom pielikumā, būtu jāparedz noteikumi par to, kā Iestāžu grupas dalībnieki drīkst izpaust informāciju.

               (11)

               Iestāžu grupas locekļu personas dati būtu jāapstrādā saskaņā ar Eiropas Parlamenta un Padomes 2000. gada 18. decembra Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (2),

         IR PIEŅĒMUSI ŠO LĒMUMU.
   1. pants
   Priekšmets
   Ar šo izveido Par naftas un gāzes ieguvi jūrā atbildīgo Eiropas Savienības iestāžu grupu (turpmāk “Iestāžu grupa”).
   2. pants
   Uzdevums
   1.   Iestāžu grupa galvenokārt darbojas kā forums, kurā valstu iestādes un Komisija apmainās ar pieredzi un zināšanām.
   2.   Saskaņojot to ar citu attiecīgo ekspertu grupu darbību, Iestāžu grupas darbībā var ietvert visus jautājumus, kas saistīti ar smagu negadījumu novēršanu un reaģēšanu saistībā ar naftas un gāzes ieguvi jūrā gan Savienībā, gan arī – ja tas vajadzīgs – aiz tās robežām.
   3.   Pēc Komisijas lūguma vai savas iniciatīvas Iestāžu grupa apspriežas ar Komisiju, tai palīdz un sniedz atzinumus, it īpaši jautājumos, kas paredz:

               a)

               noteikt prioritātes, lai sagatavotu norādes, standartus un paraugpraksi naftas un gāzes nozarē;

               b)

               sagatavot pamatnostādnes par paraugpraksi nozarē, uzsākt un uzraudzīt to ieviešanu;

               c)

               lai nodrošinātu pieredzes apmaiņu, sekmēt ātru informācijas apmaiņu starp Komisiju un valstu iestādēm, piemēram, gan par smagiem negadījumiem, to iemesliem un reaģēšanu uz tiem, gan notikumiem, kas varētu novest pie smagiem negadījumiem, gan arī operatīviem izlūkdatiem saistībā ar urbšanas iekārtām, ko paredzēts pārvietot no vienas dalībvalsts uz citu;

               d)

               sekmēt un veicināt vienprātību starp Komisiju un valstu iestādēm saistībā ar paraugpraksi regulējuma jomā;

               e)

               valstu iestāžu starpā sekmēt darbinieku apmaiņu un norīkošanu darbā, lai palielinātu viņu zināšanas un pieredzi;

               f)

               apmainīties ar informāciju par valsts un Savienības tiesību aktu piemērošanu un politiku, kas attiecas uz naftas un gāzes nozares darbībām jūrā, tostarp pasākumiem, kuru mērķis ir nepieļaut tīšu nelikumīgu rīcību, kas vērsta pret minētajām darbībām jūrā, kā arī palīdzēt Komisijai uzraudzīt attiecīgo Savienības tiesību aktu īstenošanu.

         3. pants
   Apspriešanās
   1.   Neskarot 2. pantu, Komisija var apspriesties ar Iestāžu grupu par visiem jautājumiem, kas attiecas uz smagu negadījumu briesmām saistībā ar naftas un gāzes meklēšanu, izpēti un ieguvi jūrā.
   2.   Ja jāievēro papildu intereses, Iestāžu grupa apspriežas ar citām Komisijas ekspertu grupām, lai nodrošinātu, ka citas grupas tiek informētas par attiecīgiem jautājumiem, un saņemtu Iestāžu grupu interesējošo informāciju.
   4. pants
   Locekļi un to iecelšana
   1.   Iestāžu grupas sastāvā ir dalībvalstu iestādes, kas ir atbildīgas par regulatīvo uzraudzību saistībā ar naftas un gāzes nozares darbībām jūrā un attiecīgajiem politikas jautājumiem.
   2.   Dalībvalstu iestādes ieceļ savus pārstāvjus.
   3.   Dalībvalstu iestāžu nosaukumus publicē Komisijas ekspertu grupu un citu līdzīgu struktūru reģistrā (“Reģistrs”).
   4.   Personas datus iegūst, apstrādā un publicē saskaņā ar Regulu (EK) Nr. 45/2001.
   5. pants
   Darbība
   1.   Iestāžu grupu vada Komisijas pārstāvis, kurš drīkst iecelt līdzpriekšsēdētāju.
   2.   Vienojoties ar Komisijas dienestiem, Iestāžu grupa var izveidot apakšgrupas īpašu jautājumu – piemēram, jautājuma par paraugprakses apmaiņu – izskatīšanai atbilstoši attiecīgajam darba uzdevumam. Šādas apakšgrupas izformē, tiklīdz to uzdevums ir izpildīts.
   3.   Pēc priekšsēdētāja lūguma Iestāžu grupas darbā var piedalīties pārstāvji no attiecīgajām nozarēm, tostarp rūpniecības, arodbiedrībām, akadēmiskajām aprindām, izpētes organizācijām, nevalstiskajām organizācijām, attiecīgajām Savienības aģentūrām un trešām valstīm, kā arī citas ieinteresētās personas. Turklāt novērotāja statusu var piešķirt fiziskām personām vai organizācijām, kuru līdzdalība var sekmēt Iestāžu grupas darbu.
   4.   Iestāžu grupas un tās apakšgrupu sanāksmes parasti notiek Komisijas telpās saskaņā ar Komisijas noteiktu kārtību un grafiku. Ja nav paredzēts citādi, Komisija nodrošina sekretariāta pakalpojumus.
   5.   Atbilstīgi piemērojamo Savienības tiesību aktu noteikumiem dalībvalsts var prasīt Iestāžu grupas atzinumu par dokumentiem un publiskoto informāciju par smagu negadījumu briesmām saistībā ar naftas un gāzes nozares darbībām jūrā.
   6.   Iestāžu grupa regulāri sniedz ziņojumus par savu darbību, it īpaši par paraugprakses apzināšanu un īstenošanu un rezultātiem saistībā ar darbībām jūrā.
   7.   Iestāžu grupa sanāk vismaz reizi gadā.
   8.   Piedaloties pārstāvjiem no Kalnrūpniecības un citu ieguves rūpniecības nozaru pārstāvju pastāvīgās darba grupas, ieceltie Iestāžu grupas locekļi un priekšsēdētājs sanāk vismaz reizi gadā, lai apspriestu abu organizāciju darbu iepriekšējā laikposmā un turpmākos darba plānus.
   9.   Iestāžu grupas vai tās apakšgrupu apspriedēs iegūto informāciju neizpauž, ja Komisija uzskata, ka tā ir saistīta ar konfidenciāliem jautājumiem.
   10.   Iestāžu grupa pieņem reglamentu, pamatojoties uz ekspertu grupu standarta reglamentu.
   6. pants
   Sanāksmju izdevumi
   1.   Iestāžu grupas vai tās apakšgrupu darbā iesaistītas personas nesaņem atlīdzību par sniegtajiem pakalpojumiem.
   2.   Ar grupas darbu saistītos ceļa izdevumus un uzturēšanās izdevumus Iestāžu grupas vai tās apakšgrupu darbā iesaistītajām personām Komisija atlīdzina saskaņā ar Komisijā spēkā esošajiem noteikumiem.
   3.   Šos izdevumus atlīdzina no pieejamām apropriācijām, kuras piešķir saskaņā ar ikgadējo resursu sadalījuma procedūru.

      Briselē, 2012. gada 19. janvārī

            Komisijas vārdā –

            Komisijas loceklis

         Günther OETTINGER

      (1)  COM(2010) 560 galīgā redakcija.

      (2)  OV L 8, 12.1.2001., 1. lpp.


title: 2005/790/EK: Padomes Lēmums (2005. gada 20. septembris) par nolīguma parakstīšanu Kopienas vārdā starp Eiropas Kopienu un Dānijas Karalisti par jurisdikciju un spriedumu atzīšanu un izpildi civillietās un komerclietās

text:
               16.11.2005

               LV

               Eiropas Savienības Oficiālais Vēstnesis

               L 299/61

         PADOMES LĒMUMS
   (2005. gada 20. septembris)
   par nolīguma parakstīšanu Kopienas vārdā starp Eiropas Kopienu un Dānijas Karalisti par jurisdikciju un spriedumu atzīšanu un izpildi civillietās un komerclietās
   (2005/790/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 61. panta c) punktu saistībā ar 300. panta 2. punkta pirmo daļu,
   ņemot vērā Komisijas priekšlikumu,
   tā kā:

               (1)

               Saskaņā ar 1. un 2. pantu Protokolā par Dānijas nostāju Eiropas Savienības un Eiropas Kopienas dibināšanas līguma pielikumā Dānijai nav saistoši ne noteikumi Padomes Regulā (EK) Nr. 44/2001 (2000. gada 22. decembris) par jurisdikciju un spriedumu atzīšanu un izpildi civillietās un komerclietās (1), ne to piemērošana.

               (2)

               Ar 2003. gada 8. maija lēmumu Padome pilnvaroja Komisiju apspriesties par Eiropas Kopienas un Dānijas Karalistes nolīgumu, ar ko uz Dāniju attiecina iepriekš minētās regulas noteikumus.

               (3)

               Komisija Kopienas vārdā ir apspriedusi šādu nolīgumu ar Dānijas Karalisti.

               (4)

               Saskaņā ar 3. pantu Protokolā par Apvienotās Karalistes un Īrijas nostāju Līguma par Eiropas Savienību un Eiropas Kopienas dibināšanas līguma pielikumā Apvienotā Karaliste un Īrija piedalās šā lēmuma pieņemšanā un piemērošanā.

               (5)

               Saskaņā ar 1. un 2. pantu iepriekš minētajā Protokolā par Dānijas nostāju, Dānija nepiedalās šā lēmuma pieņemšanā un tai nav saistoša tā piemērošana.

               (6)

               Nolīgums, kas parafēts 2005. gada 17. janvārī, būtu jāparaksta,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā tiek apstiprināta nolīguma parakstīšana starp Eiropas Kopienu un Dānijas Karalisti par jurisdikciju un spriedumu atzīšanu un izpildi civillietās un komerclietās, ņemot vērā Padomes lēmumu par minētā nolīguma noslēgšanu.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu(-as), kam ir tiesības Kopienas vārdā parakstīt nolīgumu, ņemot vērā tā noslēgšanu.

      Briselē, 2005. gada 20. septembrī

            Padomes vārdā —

            priekšsēdētāja

         M. BECKETT

      (1)  OV L 12, 16.1.2001., 1. lpp. Regulā jaunākie grozījumi izdarīti ar Komisijas Regulu (EK) Nr. 2245/2004 (OV L 381, 28.12.2004., 10. lpp.).
    ---documentbreak---

               16.11.2005

               LV

               Eiropas Savienības Oficiālais Vēstnesis

               L 299/62

         NOLĪGUMS
   starp Eiropas Kopienu un Dānijas Karalisti par jurisdikciju un spriedumu atzīšanu un izpildi civillietās un komerclietās
   EIROPAS KOPIENA, turpmāk – “Kopiena”,
   no vienas puses, un
   DĀNIJAS KARALISTE, turpmāk – “Dānija”,
   no otras puses,
   VĒLOTIES vienādot noteikumus par piekritības strīdu civillietās un komerclietās un vienkāršot formalitātes, lai paātrinātu un vienkāršotu spriedumu atzīšanu un izpildi civillietās un komerclietās Kopienā,
   TĀ KĀ dalībvalstis, rīkojoties saskaņā ar Eiropas Kopienas dibināšanas līguma 293. panta ceturto ievilkumu, 1968. gada 27. septembrī noslēdza Briseles Konvenciju par jurisdikciju un spriedumu izpildi civillietās un komerclietās (1) (“Briseles konvencija”), kas grozīta ar konvencijām par jauno dalībvalstu pievienošanos minētajai Konvencijai. Dalībvalstis un EBTA valstis 1988. gada 16. septembrī noslēdza Konvenciju par jurisdikciju un spriedumu izpildi civillietās un komerclietās (2) (“Lugāno konvencija”), kas ir paralēla konvencija 1968. gada Briseles Konvencijai,
   TĀ KĀ Padomes Regulas (EK) Nr. 44/2001 (2000. gada 22. decembris) par jurisdikciju un spriedumu atzīšanu un izpildi civillietās un komerclietās (3) (“Briseles I regula”) saturs pamatā ir pārņemts no Briseles Konvencijas,
   ATSAUCOTIES uz Līguma par Eiropas Savienību un Eiropas Kopienas dibināšanas līguma pielikumā iekļauto protokolu par Dānijas nostāju (“Protokols par Dānijas nostāju”), kurā noteikts, ka Briseles I regula nav ne saistoša, ne piemērojama Dānijā,
   UZSVEROT, ka ir jārisina neapmierinošā juridiskā situācija, kuras cēlonis ir atšķirības piemērojamajos tiesību aktos par jurisdikciju, spriedumu atzīšanu un izpildi Kopienā,
   VĒLOTIES, lai Briseles I regulas noteikumi, to turpmāki grozījumi un ar to saistītie īstenošanas pasākumi, uz kuriem attiecas starptautiskie tiesību akti, attiektos uz attiecībām starp Kopienu un tās dalībvalsti Dāniju, kurai ir īpaša nostāja pret Eiropas Kopienas dibināšanas līguma IV sadaļu,
   UZSVEROT, ka jāsaglabā nepārtrauktība starp Briseles Konvenciju un Nolīgumu un ka attiecībā uz Nolīgumu jāpiemēro arī tādi paši pārejas noteikumi kā Briseles I regulā. Tāpat nepārtrauktība jāpiemēro attiecībā uz to, kā Eiropas Kopienu Tiesa interpretē Briseles Konvenciju un 1971. gada Protokolu (4), kas jāturpina piemērot arī attiecībā uz lietām, kas, Nolīgumam stājoties spēkā, vēl nav izlemtas,
   UZSVEROT, ka Briseles Konvenciju joprojām piemēro arī attiecībā uz to dalībvalstu teritorijām, kas atrodas teritorijā, uz kuru attiecas minētā konvencija un uz kuru neattiecas Nolīgums,
   UZSVEROT, cik svarīga ir pareiza koordinācija starp Kopienu un Dāniju attiecībā uz sarunām par starptautiskajiem nolīgumiem, kas var ietekmēt vai mainīt Briseles I regulas darbības jomu, un šādu nolīgumu noslēgšanu,
   UZSVEROT, ka Dānijai jācenšas pievienoties starptautiskajiem nolīgumiem, ko noslēgusi Kopiena, ja Dānijas dalība šādos nolīgumos ir svarīga Briseles I regulas un Nolīguma saskaņotai piemērošanai,
   PAZIŅOJOT, ka Eiropas Kopienu Tiesas kompetencē jābūt Nolīguma, Briseles I regulas noteikumu un visu Nolīgumam piederīgo Kopienas īstenošanas pasākumu vienveidīgas piemērošanas un interpretācijas nodrošināšanai,
   ATSAUCOTIES uz kompetenci, kas Eiropas Kopienu Tiesai piešķirta saskaņā ar Eiropas Kopienas dibināšanas līguma 68. panta 1. punktu, pieņemt nolēmumus par prejudiciāliem jautājumiem, kas saistīti ar to aktu spēkā esamību un interpretāciju, kurus, pamatojoties uz Līguma IV sadaļu, pieņēmušas Kopienas iestādes, arī par Nolīguma spēkā esamību un interpretāciju, un uz apstākli, ka saskaņā ar Protokolu par Dānijas nostāju šis noteikums nav saistošs un nav piemērojams Dānijā,
   ŅEMOT VĒRĀ, ka Eiropas Kopienu Tiesai ar tādiem pašiem nosacījumiem vajadzīga kompetence pieņemt prejudiciālus nolēmumus par jautājumiem, kas saistīti ar Nolīguma spēka esamību un interpretāciju un ko iesniegusi Dānijas tiesa vai tribunāls, un ka Dānijas tiesas un tribunāli tādēļ iesniedz lūgumu pieņemt prejudiciālus nolēmumus ar tādiem pašiem nosacījumiem, ar kādiem pārējo dalībvalstu tiesas un tribunāli, attiecībā uz Briseles I regulas interpretāciju un tās īstenošanas pasākumiem,
   ATSAUCOTIES uz noteikumu, ka saskaņā ar Eiropas Kopienas dibināšanas līguma 68. panta 3. punktu Eiropas Savienības Padome, Eiropas Komisija un dalībvalstis var iesniegt Eiropas Kopienu Tiesai lūgumu sniegt nolēmumu par aktiem, kurus, pamatojoties uz Līguma IV sadaļu, pieņēmušas Kopienas iestādes, arī par Nolīguma spēkā esamību un interpretāciju, un uz apstākli, ka saskaņā ar Protokolu par Dānijas nostāju šis noteikums nav saistošs un nav piemērojams Dānijā,
   ŅEMOT VĒRĀ, ka Dānijai ar tādiem pašiem nosacījumiem, ar kādiem pārējām dalībvalstīm attiecībā uz Briseles I regulu un tās īstenošanas pasākumiem, jādod iespēja lūgt Eiropas Kopienu Tiesu sniegt nolēmumus par jautājumiem, kas saistīti ar Nolīguma interpretāciju,
   UZSVEROT, ka saskaņā ar Dānijas tiesību aktiem Dānijas tiesām, interpretējot Nolīgumu, kā arī Briseles I regulas noteikumus un visus Nolīgumam piederīgos Kopienas īstenošanas pasākumu, pienācīgi jāņem vērā nolēmumi, kas pieder pie Eiropas Kopienu Tiesas un Eiropas Kopienu dalībvalstu tiesu prakses un kas attiecas uz Briseles I regulas noteikumiem un visiem Kopienas īstenošanas pasākumiem,
   ŅEMOT VĒRĀ, ka saskaņā ar Eiropas Kopienas dibināšanas līguma noteikumiem, kas reglamentē tiesvedību Tiesā, jābūt iespējamam lūgt Eiropas Kopienu Tiesu izskatīt jautājumus, kas saistīti ar to saistību izpildi, uz kurām attiecas Nolīgums,
   TĀ KĀ saskaņā ar Eiropas Kopienas dibināšanas līguma 300. panta 7. punktu Nolīgums ir saistošs dalībvalstīm; tādēļ ir lietderīgi, lai gadījumā, ja dalībvalsts nenodrošina izpildi, Dānija varētu izmantot Komisiju kā iestādi, kas uzrauga Līguma izpildi,
   IR VIENOJUŠĀS PAR TURPMĀKO.
   1. pants
   Mērķis
   1.   Nolīguma mērķis ir Kopienas un Dānijas attiecībām saskaņā ar šī Nolīguma 2. panta 1. punktu piemērot Briseles I regulu un tās īstenošanas pasākumus.
   2.   Līgumslēdzēju pušu mērķis ir panākt, lai visās dalībvalstīs vienveidīgi piemērotu un interpretētu Briseles I regulas noteikumus un tās īstenošanas pasākumus.
   3.   Nolīguma 3. panta 1. punkta, 4. panta 1. punkta un 5. panta 1. punkta noteikumi izriet no Protokola par Dānijas nostāju.
   2. pants
   Jurisdikcija un spriedumu atzīšana un izpilde civillietās un komerclietās
   1.   Briseles I regulas noteikumi, kas pievienoti Nolīgumam un ir tā daļa, kopā ar tās īstenošanas pasākumiem, kuri pieņemti saskaņā ar regulas 74. panta 2. punktu un – attiecībā uz īstenošanas pasākumiem, kuri pieņemti pēc Nolīguma stāšanās spēkā – kurus īsteno Dānija, kā minēts Nolīguma 4. pantā, un pasākumi, ko, ievērojot regulas 74. panta 1. punktu, pieņem dalībvalstis, saskaņā ar starptautiskajiem tiesību aktiem attiecas uz Kopienas un Dānijas attiecībām.
   2.   Tomēr Nolīguma vajadzībām regulas noteikumus piemēro ar šādiem grozījumiem:

               a)

               regulas 1. panta 3. punktu nepiemēro;

               b)

               regulas 50. pantu papildina ar šādu punktu (2. punkts):
               “2.   Tomēr prasītājs, kas pieprasa tāda lēmuma izpildi, ko pieņēmusi administratīva iestāde Dānijā attiecībā uz uzturēšanas saistībām, dalībvalstī, pie kuras tas vērsies, var prasīt pirmajā daļā noteikto, ja tas uzrāda Dānijas Tieslietu ministrijas izziņu, kas apliecina, ka tas atbilst finanšu prasībām, kas noteiktas pilnīgas vai daļējas juridiskās palīdzības saņemšanai vai atbrīvošanai no izmaksām vai izdevumiem.”;

               c)

               regulas 62. pantu papildina ar šādu punktu (2. punkts):
               “2.   Lietās, kas attiecas uz uzturēšanu, termins “tiesa” ietver jēdzienu “Dānijas administratīvās iestādes”.”;

               d)

               regulas 64. pants attiecas uz jūras kuģiem, kas reģistrēti Dānijā, kā arī Grieķijā un Portugālē;

               e)

               regulas 70. panta 2. punktā, 72. pantā un 76. pantā minētā regulas spēkā stāšanās datuma vietā piemēro Nolīguma spēkā stāšanās datumu;

               f)

               regulas 66. panta vietā piemēro Nolīguma pārejas noteikumus;

               g)

               regulas I pielikumu papildina ar “Dānijā: Tiesvedības akta (lov om rettens pleje) 246. panta 2. un 3. punkts”;

               h)

               regulas II pielikumu papildina ar šādu tekstu: “Dānijā: “byret””;

               i)

               regulas III pielikumu papildina ar šādu tekstu: “Dānijā: “landsret””;

               j)

               Regulas VI pielikumu papildina ar šādu tekstu: “Dānijā pārsūdzību iesniedz “Højesteret” ar “Procesbevillingsnævnet” atļauju”.

         3. pants
   Grozījumi Briseles I regulā
   1.   Dānija nepiedalās grozījumu pieņemšanā Briseles I regulai, un šādi grozījumi tai nav saistoši un nav jāpiemēro.
   2.   Ja regulas grozījumi tiek pieņemti, Dānija paziņo Komisijai lēmumu īstenot vai neīstenot šo grozījumu saturu. Paziņojumu sniedz laikā, kad tiek pieņemti grozījumi, vai 30 dienu laikā no to pieņemšanas.
   3.   Ja Dānija nolemj, ka tā īstenos grozījumu saturu, paziņojumā norāda, vai īstenošana var notikt administratīvā kārtā vai arī ir vajadzīgs parlamenta apstiprinājums.
   4.   Ja paziņojumā norādīts, ka īstenošana var notikt administratīvā kārtā, papildus tam norāda, ka dienā, kad stājas spēkā regulas grozījumi, stājas spēkā visi vajadzīgie administratīvie pasākumi vai ka tie stājušies spēkā paziņojuma dienā atkarībā no tā, kura diena ir vēlāk.
   5.   Ja paziņojumā norādīts, ka īstenošanai Dānijā vajadzīgs parlamenta apstiprinājums, piemēro šādus noteikumus:

               a)

               tiesību akti Dānijā stājas spēkā dienā, kad stājas spēkā grozījumi regulā, vai 6 mēnešu laikā pēc paziņojuma atkarībā no tā, kura diena ir vēlāk;

               b)

               Dānija paziņo Komisijai dienu, līdz kurai stājas spēkā īstenošanas tiesību akti.

         6.   No Dānijas paziņojuma, ka Dānijā īstenots grozījumu saturs saskaņā ar 4. un 5. punktu izriet savstarpējas Dānijas un Kopienas saistības, uz kurām attiecas starptautiskie tiesību akti. Tādā gadījumā grozījumus regulā uzskata par grozījumiem Nolīgumā, un uzskata, ka tie ir pievienoti Nolīgumam.
   7.   Gadījumos, ja:

               a)

               Dānija paziņo lēmumu neīstenot grozījumu saturu vai

               b)

               tā nesniedz paziņojumu 2. punktā noteiktajā 30 dienu termiņā, vai

               c)

               tiesību akti Dānijā nestājas spēkā 5. punktā noteiktajā termiņā,

         Nolīgumu uzskata par izbeigtu, ja vien puses 90 dienu laikā nelemj citādi vai ja c) apakšpunktā minētajā situācijā tiesību akti Dānijā nestājas spēkā tādā pašā termiņā. Izbeigšana stājas spēkā trīs mēnešu laikā pēc 90 dienu perioda.
   8.   Nolīguma izbeigšana neietekmē tiesvedību, kas sākta pirms 7. punktā noteiktās Nolīguma izbeigšanas dienas, un dokumentus, kas formāli sastādīti vai reģistrēti kā publiski akti pirms minētās dienas.
   4. pants
   Īstenošanas pasākumi
   1.   Dānija nepiedalās Briseles I regulas 75. pantā minētās komitejas atzinumu pieņemšanā. Īstenošanas pasākumi, kas pieņemti saskaņā ar šīs regulas 74. panta 2. punktu, nav saistoši un nav piemērojami Dānijā.
   2.   Ja īstenošanas pasākumus pieņem saskaņā ar regulas 74. panta 2. punktu, tos paziņo Dānijai. Dānija paziņo Komisijai lēmumu īstenot vai neīstenot īstenošanas pasākumu saturu. Saņemot īstenošanas pasākumus vai 30 laikā pēc tam, tiek sniegts paziņojums.
   3.   Paziņojumā norāda, ka visi vajadzīgie administratīvie pasākumi Dānijā stājas spēkā dienā, kad stājas spēkā īstenošanas pasākumi, vai ka tie stājušies spēkā paziņojuma dienā atkarībā no tā, kura diena ir vēlāk.
   4.   No Dānijas paziņojuma, ka Dānijā īstenots īstenošanas pasākumu saturs, izriet savstarpējas Dānijas un Kopienas saistības, uz kurām attiecas starptautiskie tiesību akti. Tādā gadījumā īstenošanas pasākumi būs Nolīguma daļa.
   5.   Gadījumos, ja:

               a)

               Dānija paziņo lēmumu neīstenot īstenošanas pasākumus vai

               b)

               tā nesniedz paziņojumu 2. punktā noteiktajā 30 dienu termiņā,

         Nolīgumu uzskata par izbeigtu, ja vien Puses 90 dienu laikā nelemj citādi. Izbeigšana stājas spēkā trīs mēnešu laikā pēc 90 dienu perioda.
   6.   Nolīguma izbeigšana neietekmē tiesvedību, kas ir iesākta pirms 5. punktā noteiktās Nolīguma izbeigšanas dienas, un dokumentus, kas formāli sastādīti vai reģistrēti kā publiski akti pirms minētās dienas.
   7.   Ja izņēmuma gadījumos īstenošanai Dānijā vajadzīgs parlamenta apstiprinājums, Dānija to norāda paziņojumā, kas paredzēts 2. punktā, un piemēro 3. panta 5.–8. punkta noteikumus.
   8.   Dānija dara Komisijai zināmus dokumentus, kas groza Nolīguma 2. panta 2. punkta g)–j) apakšpunktā uzskaitītos noteikumus. Komisija attiecīgi pielāgo 2. panta 2. punkta g)–j) apakšpunktu.
   5. pants
   Starptautiskie nolīgumi, kas ietekmē Briseles I regulu
   1.   Starptautiskie nolīgumi, ko noslēgusi Kopiena, pamatojoties uz Briseles I regulas noteikumiem, nav saistoši un nav piemērojami Dānijā.
   2.   Dānija atturēsies no starptautisko nolīgumu noslēgšanas, kas varētu ietekmēt vai mainīt Nolīgumam pievienotās Briseles I regulas darbības jomu, ja vien tas netiek darīts, saskaņojot ar Kopienu, un ja nav veikti pietiekami pasākumi attiecībā uz Nolīguma un konkrētā starptautiskā nolīguma attiecībām.
   3.   Vedot sarunas par starptautiskiem nolīgumiem, kas var ietekmēt vai mainīt Nolīgumam pievienotās Briseles I Regulas darbības jomu, Dānija saskaņos nostāju ar Kopienu un atturēsies no jebkādām darbībām, kas šo sarunu kompetences jomā varētu apdraudēt Kopienas nostājas mērķu sasniegšanu.
   6. pants
   Eiropas Kopienu Tiesas kompetence saistībā ar Nolīguma interpretāciju
   1.   Ja Dānijas tiesā vai tribunālā tiek iesniegs jautājums par Nolīguma spēkā esamību vai interpretāciju, minētā tiesa vai tribunāls lūdz Tiesu sniegt nolēmumu par šo jautājumu, ja tādos pašos apstākļos citas Eiropas Savienības dalībvalsts tiesa vai tribunāls to lūgtu attiecībā uz Briseles I regulu un tās īstenošanas pasākumiem, kas minēti šā Nolīguma 2. panta 1. punktā.
   2.   Saskaņā ar Dānijas tiesību aktiem Dānijas tiesas, interpretējot Nolīgumu pienācīgi ņem vērā nolēmumus, kas pieder pie Eiropas Kopienu Tiesas prakses un kas attiecas uz Briseles Konvencijas, Briseles I regulas noteikumiem un visiem Kopienas īstenošanas pasākumiem.
   3.   Dānija, līdzīgi kā Padome, Komisija un jebkura dalībvalsts, var lūgt Tiesu sniegt nolēmumu par jautājumu, kas saistīts ar Nolīguma interpretāciju. Nolēmums, ko sniegusi Tiesa, atbildot uz šādu lūgumu, neattiecas uz dalībvalstu tiesu vai tribunālu spriedumiem, kas kļuvuši par res judicata.
   4.   Dānijai ir tiesības iesniegt Tiesai apsvērumus gadījumos, kad jautājumu tai iesniegusi dalībvalsts tiesa vai tribunāls prejudiciāla nolēmuma sniegšanai attiecībā uz visu 2. panta 1. punktā minēto noteikumu interpretāciju.
   5.   Piemēro Protokolu par Eiropas Kopienu Tiesas Statūtiem un tās Reglamentu.
   6.   Ja Eiropas Kopienas dibināšanas līguma noteikumi, kas attiecas uz Tiesas nolēmumiem, tiek grozīti tā, ka tas ietekmē nolēmumus, kuri attiecas uz Briseles I regulu, Dānija var paziņot Komisijai lēmumu piemērot grozījumus saistībā ar Nolīgumu. Paziņojumu sniedz laikā, kad stājas spēkā grozījumi, vai 60 dienu laikā no to stāšanās spēkā.
   Tādā gadījumā Nolīgumu uzskata par izbeigtu. Izbeigšana stājas spēkā trīs mēnešu laikā pēc paziņojuma.
   7.   Nolīguma izbeigšana neietekmē tiesvedību, kas ir sākta pirms 6. punktā noteiktās Nolīguma izbeigšanas dienas, un dokumentus, kas formāli sastādīti vai reģistrēti kā publiski akti pirms minētās dienas.
   7. pants
   Eiropas Kopienu Tiesas kompetence saistībā ar Nolīguma izpildi
   1.   Komisija var celt prasības Tiesā pret Dāniju par to saistību neizpildi, kuras izriet no Nolīguma.
   2.   Dānija var iesniegt sūdzību Komisijai par to, ka dalībvalsts nav izpildījusi saistības saskaņā ar Nolīgumu.
   3.   Piemēro attiecīgos Eiropas Kopienas dibināšanas līguma noteikumus, kas reglamentē tiesvedību Tiesā, kā arī Protokolu par Eiropas Kopienu Tiesas Statūtiem un tās Reglamentu.
   8. pants
   Teritoriālā piemērošana
   1.   Nolīgumu piemēro Eiropas Kopienas dibināšanas līguma 299. pantā minētajām teritorijām.
   2.   Ja Kopiena nolemj piemērot Briseles I regulu arī teritorijām, uz kurām pašlaik attiecas Briseles Konvencija, Kopiena un Dānija sadarbojas, lai nodrošinātu, ka to piemēro arī Dānijai.
   9. pants
   Pārejas noteikumi
   1.   Nolīgums attiecas tikai uz to tiesvedību, kas sākta pēc tā spēkā stāšanās dienas, un tikai uz tiem dokumentiem, kas pēc minētās dienas formāli sastādīti vai reģistrēti kā publiski akti.
   2.   Tomēr, ja izcelsmes dalībvalstī tiesvedība sākta pirms Nolīguma stāšanās spēkā, spriedumus, kas pieņemti pēc minētās dienas, atzīst un izpilda saskaņā ar Nolīgumu:

               a)

               ja tiesvedība izcelsmes dalībvalstī sākta pēc tam, kad gan izcelsmes dalībvalstī, gan sprieduma izpildes dalībvalstī stājusies spēkā Briseles Konvencija vai Lugāno Konvencija;

               b)

               visos citos gadījumos, ja jurisdikcijas pamatā ir normas, kas atbilst šī nolīguma vai kādā izcelsmes dalībvalsts un sprieduma izpildes dalībvalsts starpā noslēgtā konvencijā noteiktajām normām, kuri bija spēkā tiesvedības sākšanas brīdī.

         10. pants
   Saistība ar Briseles I regulu
   1.   Nolīgums neietekmē Briseles I regulas piemērošanu, ko veic Kopienas dalībvalstis, izņemot Dāniju.
   2.   Tomēr Nolīgumu katrā ziņā piemēro:

               a)

               jurisdikcijas jautājumos, ja atbildētāja domicils ir Dānijā vai ja regulas 22. vai 23. pants, kas piemērojams Kopienas un Dānijas attiecībām saskaņā ar Nolīguma 2. pantu, nosaka, ka Dānijas tiesām ir attiecīga jurisdikcija;

               b)

               saistībā ar lis pendens vai Briseles I regulas 27. un 28. pantā paredzētajām saistītajām prasībām, kas piemērojamas Kopienas un Dānijas attiecībām saskaņā ar Nolīguma 2. pantu, ja tiesvedība uzsākta dalībvalstī, kas nav Dānija, un Dānijā;

               c)

               lietās, kas saistītas ar atzīšanu un izpildi, ja Dānija ir vai nu izcelsmes valsts, vai valsts, pie kuras vēršas.

         11. pants
   Nolīguma izbeigšana
   1.   Nolīgumu izbeidz, ja Dānija informē pārējās dalībvalstis, ka tā vairs nevēlas izmantot Protokola par Dānijas nostāju I daļas noteikumus saskaņā ar minētā protokola 7. pantu.
   2.   Nolīgumu var izbeigt ikviena Līgumslēdzēja puse, paziņojot par to otrai Līgumslēdzējai pusei. Izbeigšana stājas spēkā sešu mēnešu laikā pēc šāda paziņojuma dienas.
   3.   Šī Nolīguma izbeigšana neietekmē tiesvedību, kas ir iesākta pirms 1. vai 2. punktā noteiktās šā nolīguma izbeigšanas dienas, un dokumentiem, kas formāli sastādīti vai reģistrēti kā publiski akti pirms minētās dienas.
   12. pants
   Stāšanās spēkā
   1.   Nolīgumu katra Līgumslēdzēja puse pieņem saskaņā ar tās attiecīgajām procedūrām.
   2.   Nolīgums stājas spēkā pirmajā dienā sestajam mēnesim pēc Līgumslēdzēju pušu paziņojuma, ka tās pabeigušas procedūras, kas vajadzīgas šim nolūkam.
   13. pants
   Teksta autentiskums
   Nolīgums ir sagatavots divos eksemplāros angļu, čehu, dāņu, franču, grieķu, holandiešu, igauņu, itāliešu, latviešu, lietuviešu, maltiešu, poļu, portugāļu, slovaku, slovēņu, somu, spāņu, ungāru, vācu un zviedru valodā, un visi teksti ir vienlīdz autentiski.

      Hecho en Bruselas, el diecinueve de octubre del dos mil cinco.
      V Bruselu dne devatenáctého října dva tisíce pět.
      Udfærdiget i Bruxelles den nittende oktober to tusind og fem.
      Geschehen zu Brüssel am neunzehnten Oktober zweitausendfünf.
      Kahe tuhande viienda aasta oktoobrikuu üheksateistkümnendal päeval Brüsselis.
      Έγινε στις Βρυξέλλες, στις δέκα εννέα Οκτωβρίου δύο χιλιάδες πέντε.
      Done at Brussels on the nineteenth day of October in the year two thousand and five.
      Fait à Bruxelles, le dix-neuf octobre deux mille cinq.
      Fatto a Bruxelles, addì diciannove ottobre duemilacinque.
      Briselē, divtūkstoš piektā gada deviņpadsmitajā oktobrī.
      Priimta du tūkstančiai penktų metų spalio devynioliktą dieną Briuselyje.
      Kelt Brüsszelben, a kettőezer ötödik év október tizenkilencedik napján.
      Magħmul fi Brussel, fid-dsatax jum ta' Ottubru tas-sena elfejn u ħamsa.
      Gedaan te Brussel, de negentiende oktober tweeduizend vijf.
      Sporządzono w Brukseli dnia dziewiętnastego października roku dwa tysiące piątego.
      Feito em Bruxelas, em dezanove de Outubro de dois mil e cinco.
      V Bruseli dňa devätnásteho októbra dvetisícpäť.
      V Bruslju, devetnajstega oktobra leta dva tisoč pet.
      Tehty Brysselissä yhdeksäntenätoista päivänä lokakuuta vuonna kaksituhattaviisi.
      Som skedde i Bryssel den nittonde oktober tjugohundrafem.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólonoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Reino de Dinamarca
         Za Dánské království
         For Kongeriget Danmark
         Für das Königreich Dänemark
         Taani Kuningriigi nimel
         Για το Βασίλειο της Δανίας
         For the Kingdom of Denmark
         Pour le Royaume de Danemark
         Per il Regno di Danimarca
         Dānijas Karalistes vārdā
         Danijos Karalystės vardu
         A Dán Királyság részéről
         Għar-Renju tad-Danimarka
         Voor het Koninkrijk Denemarken
         W imieniu Królestwa Danii
         Pelo Reino da Dinamarca
         Za Dánske kráľovstvo
         Za Kraljevino Dansko
         Tanskan kuningaskunnan puolesta
         På Konungariket Danmarks vägnar

      (1)  OV L 299, 31.12.1972., 32. lpp., OV L 304, 30.10.1978., 1. lpp., OV L 388, 31.12.1982., 1. lpp., OV L 285, 3.10.1989., 1. lpp., OV C 15, 15.1.1997., 1. lpp. Konsolidēto tekstu sk. OV C 27, 26.1.1998., 1. lpp.

      (2)  OV L 319, 25.11.1988., 9. lpp.

      (3)  OV L 12, 16.1.2001., 1. lpp. Regulā jaunākie grozījumi izdarīti ar Komisijas Regulu (EK) Nr. 2245/2004 (OV L 381, 28.12.2004., 10. lpp.).

      (4)  OV L 204, 2.8.1975., 28. lpp., OV L 304, 30.10.1978., 1. lpp., OV L 388, 31.12.1982., 1. lpp., OV L 285, 3.10.1989., 1. lpp., OV C 15, 15.1.1997., 1. lpp. Konsolidēto tekstu sk. OV C 27, 26.1.1998., 28. lpp.
   PIELIKUMS
   Padomes Regula (EK) Nr. 44/2001 (2000. gada 22. decembris) par jurisdikciju un spriedumu atzīšanu un izpildi civillietās un komerclietās, kas grozīta ar Komisijas Regulu (EK) Nr. 1496/2002 (2002. gada 21. augusts), ar ko groza I pielikumu (3. panta 2. punktā un 4. panta 2. punktā izklāstītie noteikumi par jurisdikciju) un II pielikumu (tiesu un kompetento iestāžu saraksts) Padomes Regulai (EK) Nr. 44/2001 par jurisdikciju un spriedumu atzīšanu un izpildi civillietās un komerclietās, un ar Komisijas Regulu (EK) Nr. 2245/2004 (2004. gada 27. decembris), ar ko groza I, II, III un IV pielikumu Padomes Regulai (EK) Nr. 44/2001 par jurisdikciju un spriedumu atzīšanu un izpildi civillietās un komerclietās.


title: Padomes Lēmums (1993. gada 13. decembris) par Vienošanās slēgšanu vēstuļu apmaiņas veidā starp Eiropas Ekonomikas kopienu un Īrijas Republiku par dažiem pasākumiem lauksaimniecības jomā

text:
Svarīgs juridisks paziņojums

|

31993D0736

Oficiālais Vēstnesis L 346 , 31/12/1993 Lpp. 0016 - 0016 Speciālizdevums somu valodā: Nodaļa 2 Sējums 11 Lpp. 0036  Speciālizdevums zviedru valodā: Nodaļa 2 Sējums 11 Lpp. 0036

		Padomes Lēmums(1993. gada 13. decembris)par Vienošanās slēgšanu vēstuļu apmaiņas veidā starp Eiropas Ekonomikas kopienu un Īrijas Republiku par dažiem pasākumiem lauksaimniecības jomā(93/736/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, jo īpaši tā 113. pantu saistībā ar 228. panta 3. punkta pirmo daļu,ņemot vērā Komisijas priekšlikumu,ņemot vērā Eiropas Parlamenta atzinumu [1],tā kā sarunu laikā par Eiropas ekonomikas zonu (EEZ) bija iespējams apspriest Vienošanos vēstuļu apmaiņas veidā starp Eiropas Ekonomikas kopienu un Īrijas Republiku par dažiem pasākumiem lauksaimniecības jomā;tā kā šī vienošanās ir daļa no EEZ sarunu galarezultātiem un būtisks nosacījums, lai Kopiena apstiprinātu EEZ līgumu;tā kā šī vienošanās ir jāapstiprina,IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināta Vienošanās vēstuļu apmaiņas veidā starp Eiropas Ekonomikas kopienu un Īrijas Republiku par dažiem pasākumiem lauksaimniecības jomā.Vienošanās teksts ir pievienots 1993. gada 15. marta Padomes Lēmumam 93/239/EEK par Vienošanās slēgšanu vēstuļu apmaiņas veidā starp Eiropas Ekonomikas kopienu no vienas puses un Austrijas Republiku, Somijas Republiku, Īrijas Republiku, Norvēģijas Karalisti un Zviedrijas Karalisti no otras puses attiecībā uz Nolīgumu par dažiem pasākumiem lauksaimniecības jomā pagaidu piemērošanu, ko minētās puses parakstījušas Portu 1992. gada 2. maijā [2].2. pantsPadomes priekšsēdētājs paziņo par vienošanās apstiprināšanu Kopienā [3].Briselē, 1993. gada 13. decembrīPadomes vārdā —priekšsēdētājsPh. Maystadt[1] OV C 305, 23.11.1992., 60. lpp.[2] OV L 109, 1.5.1993., 1. lpp.[3] OV L 346, 31.12.1993., 35. lpp.--------------------------------------------------


title: Padomes Lēmums 2014/293/KĀDP ( 2014. gada 15. aprīlis ) par to, lai parakstītu un noslēgtu Nolīgumu starp Eiropas Savienību un Šveices Konfederāciju par Šveices Konfederācijas dalību Eiropas Savienības militārajā misijā, lai palīdzētu Mali bruņoto spēku apmācībā ( EUTM Mali)

text:
               21.5.2014

               LV

               Eiropas Savienības Oficiālais Vēstnesis

               L 151/16

         PADOMES LĒMUMS 2014/293/KĀDP
   (2014. gada 15. aprīlis)
   par to, lai parakstītu un noslēgtu Nolīgumu starp Eiropas Savienību un Šveices Konfederāciju par Šveices Konfederācijas dalību Eiropas Savienības militārajā misijā, lai palīdzētu Mali bruņoto spēku apmācībā (EUTM Mali)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 37. pantu saistībā ar Līguma par Eiropas Savienības darbību 218. panta 5. un 6. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               8. panta 3. punktā Padomes Lēmumā 2013/34/KĀDP (2013. gada 17. janvāris) par Eiropas Savienības militāro misiju, lai palīdzētu Mali bruņoto spēku apmācībā (EUTM Mali) (1), ir noteikts, ka sīki izstrādātus noteikumus par trešo valstu dalību paredz nolīgumos, ko noslēdz atbilstīgi Līguma par Eiropas Savienību 37. pantam un saskaņā ar Līguma par Eiropas Savienības darbību 218. pantā noteikto procedūru.

               (2)

               Padome 2014. gada 10. februārī pieņēma lēmumu, ar kuru pilnvaroja sākt sarunas par Līdzdalības nolīgumu starp Eiropas Savienību un Šveices Konfederāciju par Šveices Konfederācijas dalību Eiropas Savienības militārajā misijā, lai palīdzētu Mali bruņoto spēku apmācībā (“Nolīgums”).

               (3)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Nolīgums starp Eiropas Savienību un Šveices Konfederāciju par Šveices Konfederācijas dalību Eiropas Savienības militārajā misijā, lai palīdzētu Mali bruņoto spēku apmācībā (EUTM Mali).
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas parakstīt Nolīgumu, lai tas kļūtu saistošs Savienībai.
   3. pants
   Šis lēmums stājas spēkā tā pieņemšanas dienā.

      Luksemburgā, 2014. gada 15. aprīlī

            Padomes vārdā –

            priekšsēdētāja

         C. ASHTON

      (1)  OV L 14, 18.1.2013., 19. lpp.


title: Padomes Lēmums (KĀDP) 2015/1066 (2015. gada 2. jūlijs), ar ko groza Lēmumu 2013/183/KĀDP par ierobežojošiem pasākumiem pret Korejas Tautas Demokrātisko Republiku

text:
               3.7.2015

               LV

               Eiropas Savienības Oficiālais Vēstnesis

               L 174/25

         PADOMES LĒMUMS (KĀDP) 2015/1066
   (2015. gada 2. jūlijs),
   ar ko groza Lēmumu 2013/183/KĀDP par ierobežojošiem pasākumiem pret Korejas Tautas Demokrātisko Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Padomes Lēmumu 2013/183/KĀDP (2013. gada 22. aprīlis) par ierobežojošiem pasākumiem pret Korejas Tautas Demokrātisko Republiku un ar ko atceļ Lēmumu 2010/800/KĀDP (1) un jo īpaši tā 19. panta 2. punktu,
   tā kā:

               (1)

               Padome 2013. gada 22. aprīlī pieņēma Lēmumu 2013/183/KĀDP.

               (2)

               Viena vienība un sešas personas būtu jāpievieno Lēmuma 2013/183/KĀDP II pielikumā izklāstītajam to personu un vienību sarakstam, uz kurām attiecina ierobežojošos pasākumus.

               (3)

               Tādēļ Lēmuma 2013/183/KĀDP II pielikums būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmuma 2013/183/KĀDP II pielikumu groza tā, kā ir izklāstīts šā lēmuma pielikumā.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2015. gada 2. jūlijā

            Padomes vārdā –

            priekšsēdētājs

         J. ASSELBORN

      (1)  OV L 111, 23.4.2013., 52. lpp.

      PIELIKUMS
      Zemāk minētās personas un vienības pievieno to personu un vienību sarakstam, kurām piemēro Lēmuma 2013/183/KĀDP II pielikumā izklāstītos ierobežojošos pasākumus.
      II.   Personas un vienības, kuras sniedz finanšu pakalpojumus, kuri varētu sekmēt KTDR kodolmateriālu, ballistisko raķešu vai citu masu iznīcināšanas ieroču programmas.

      A.   Personas

                  Vārds, uzvārds

                  Identifikācijas informācija

                  Pamatojums

                  4.

                  KIM Il-Su

                     Rahlstedter Straße 83 a, 22149 Hamburg.
                  Dzimšanas datums: 2.9.1965.
                  Dzimšanas vieta: Pyongyang, KTDR

                  ES sarakstā iekļautā KNIC GmbH pilnvarots pārstāvis, kas darbojas KNIC vārdā vai vadībā.

                  5.

                  KANG Song-Nam

                     Rahlstedter Straße 83 a, 22149 Hamburg.
                  Dzimšanas datums: 5.7.1972.
                  Dzimšanas vieta: Pyongyang, KTDR.

                  ES sarakstā iekļautā KNIC GmbH pilnvarots pārstāvis, kas darbojas KNIC vārdā vai vadībā.

                  6.

                  CHOE Chun-Sik

                     Rahlstedter Straße 83 a, 22149 Hamburg.
                  Dzimšanas datums: 23.12.1963.
                  Dzimšanas vieta: Pyongyang, KTDR.
                  Pases Nr.: 745132109
                  Derīga līdz: 12.2.2020.

                  ES sarakstā iekļautā KNIC GmbH pilnvarots pārstāvis, kas darbojas KNIC vārdā vai vadībā.

                  7.

                  SIN Kyu-Nam

                  Dzimšanas datums: 12.9.1972.
                  Dzimšanas vieta: Pyongyang, KTDR.
                  Pases Nr. PO472132950

                  Nodaļas vadītājs KNIC galvenajā mītnē Phenjanā (Pyongyang) un bijušais KNIC GmbH Hamburg pilnvarotais pārstāvis. Darbojas KNIC vārdā vai vadībā.

                  8.

                  PAK Chun-San

                  Dzimšanas datums: 18.12.1953.
                  Dzimšanas vieta: Phyongan, KTDR.
                  Pases Nr. PS472220097

                  Nodaļas vadītājs KNIC galvenajā mītnē Phenjanā (Pyongyang) un bijušais KNIC GmbH Hamburg pilnvarotais pārstāvis. Darbojas KNIC vārdā vai vadībā.

                  9.

                  SO Tong Myong

                  Dzimšanas datums: 10.9.1956.

                     KNIC GmbH Hamburg izpildirektors, darbojas KNIC vārdā vai vadībā.

            B.   Vienības

                  Nosaukums

                  Identifikācijas informācija

                  Pamatojums

                  5.

                  Korea National Insurance Company (KNIC) GmbH.
                  (jeb Korea Foreign Insurance Company)

                     Rahlstedter Straße 83 a, 22149 Hamburg

                  Kā filiāle, ko kontrolē KNIC galvenā mītne Phenjanā (Pyongyang) (adrese: Haebangsan-dong, Central District, Pyongyang, KTDR), valdības vienība KNIC GmbH gūst ievērojamus ienākumus no ārvalstu valūtas, kurus izmanto režīma atbalstīšanai Ziemeļkorejā. Minētie resursi varētu sekmēt KTDR kodolmateriālu, ballistisko raķešu vai citu masu iznīcināšanas ieroču programmas.
                  Turklāt KNIC galvenā mītne Phenjanā ir saistīta ar Korejas Strādnieku partijas 39. biroju, kas ir sarakstā iekļauta vienība.